Политика за поверителност | Duracell — „City Running Game“
ПОЛИТИКА ЗА ПОВЕРИТЕЛНОСТ
Промоционална кампания Duracell Race
https://bg.duracell.world/
1. Определения
За целите на настоящата Политика за поверителност, долупосочените термини имат следното значение:
	Термин
	Определение

	„Администратор“
	ОРБИКО БЪЛГАРИЯ ЕООД, ЕИК 131012382, в качеството му на администратор на лични данни по смисъла на чл. 4, т. 7 от Регламент (ЕС) 2016/679 (GDPR).

	„GDPR“ / „Регламентът“
	Регламент (ЕС) 2016/679 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни.

	„ЗЗЛД“
	Закон за защита на личните данни (обн. ДВ, бр. 1 от 04.01.2002 г., последно изм. и доп.).

	„Кампанията“ / „Играта“
	Промоционалната кампания Duracell Race, достъпна на https://bg.duracell.world/

	„Платформата“
	Уебсайтът https://bg.duracell.world/, чрез който се осъществява провеждането на Кампанията.

	„Лични данни“
	Всяка информация, свързана с идентифицирано или идентифицируемо физическо лице (субект на данни) по смисъла на чл. 4, т. 1 от GDPR.

	„Обработване“
	Всяка операция или съвкупност от операции, извършвана с лични данни (събиране, записване, организиране, съхраняване, изменение, извличане, употреба, разкриване, изтриване или унищожаване).

	„Обработващ лични данни“
	Физическо или юридическо лице, което обработва лични данни от името на Администратора по смисъла на чл. 4, т. 8 и чл. 28 от GDPR.


2. Администратор на лични данни
Администратор на личните Ви данни е:
	
	Данни на Администратора

	Наименование
	ОРБИКО БЪЛГАРИЯ ЕООД

	ЕИК
	131012382

	Седалище и адрес на управление
	гр. София 1839, район Кремиковци, ул. „Челопешко шосе“ № 24

	Имейл за контакт
	privacy.orbicobg@orbico.com


(по-долу „Ние“, „Администраторът“ или „Орбико“)
2.1. Длъжностно лице по защита на данните (DPO)
Орбико е определило длъжностно лице по защита на данните (DPO), с което можете да се свържете:
1. Имейл: privacy.orbicobg@orbico.com
3. Обхват на политиката
Настоящата Политика за поверителност се прилага единствено по отношение на обработването на лични данни във връзка с участието в промоционалната кампания Duracell Race достъпна на Платформата https://bg.duracell.world/. Политиката не обхваща обработване на лични данни, извършвано чрез други уебсайтове на Орбико или Duracell, към които Платформата може да съдържа препратки (линкове).
Препоръчваме Ви да се запознаете внимателно с настоящата Политика преди да предоставите личните си данни и да се регистрирате за участие в Кампанията.
4. Какви лични данни събираме
При участие в Кампанията, събираме и обработваме следните категории лични данни:
	Категория данни
	Конкретни данни
	Задължителност
	Източник

	Регистрационни данни
	Имейл адрес, имена, телефонен номер
	Задължително — необходимо за създаване на акаунт и участие
	Предоставени от участника

	Данни за играта
	Резултати, класиране, дата и час на участие
	Автоматично — генерират се при участие в Играта
	Генерирани от Платформата

	Технически данни
	IP адрес, тип браузър, тип устройство, операционна система
	Автоматично — събират се при посещение на Платформата
	Автоматично от устройството

	Данни от бисквитки
	Сесийни идентификатори
	Автоматично — необходими за функционирането на Платформата
	Автоматично от браузъра


Не събираме специални категории лични данни (чувствителни данни) по смисъла на чл. 9 от GDPR — данни за расов или етнически произход, политически убеждения, религия, здравословно състояние, сексуална ориентация, генетични или биометрични данни.
4.1. Защита на данните на деца
Кампанията не е насочена към деца. Съгласно чл. 25а от ЗЗЛД, не събираме съзнателно лични данни на лица под 14-годишна възраст. Ако Администраторът установи, че е събрал данни на лице под 14 години без съгласието на носител на родителска отговорност, тези данни ще бъдат изтрити незабавно. Ако имате основание да считате, че дете под 14 години е предоставило личните си данни чрез Платформата, моля свържете се с нас незабавно.
5. Цели и правно основание за обработването
Обработваме личните Ви данни за следните конкретни цели, на следните правни основания:
	Цел
	Описание
	Правно основание
	Обработвани данни

	Администриране на Кампанията
	Регистрация на участник, записване на резултати, водене на класиране, определяне и свързване с победител
	Изпълнение на договор (чл. 6, пар. 1, б. „б" GDPR)
	Имейл адрес, данни за играта

	Верификация на акаунт
	Изпращане на потвърдителен имейл при регистрация и при заявка за нулиране на парола
	Легитимен интерес — чл. 6, пар. 1, б. „е“ от GDPR
	Имейл адрес

	Предотвратяване на измами
	Проверка за дублирани регистрации, нечестно участие (ботове, манипулиране на резултати), осигуряване на честно провеждане на Играта
	Легитимен интерес — чл. 6, пар. 1, б. „е“ от GDPR
	IP адрес, имейл адрес, технически данни

	Техническа функционалност
	Поддържане на потребителската сесия, коректно зареждане на Платформата, диагностика на технически проблеми
	Легитимен интерес — чл. 6, пар. 1, б. „е“ от GDPR
	IP адрес, технически данни, сесийни бисквитки

	Защита на правни претенции
	Съхраняване на данни след приключване на Кампанията за установяване, упражняване или защита на правни претенции
	Легитимен интерес — чл. 6, пар. 1, б. „е“ от GDPR
	Всички събрани данни


5.1. Обосновка на легитимния интерес (чл. 6, пар. 1, б. „е“ от GDPR)
Когато обработването е основано на легитимен интерес, Администраторът е извършил балансиращ тест съгласно Насоки 1/2024 на ЕКЗД (EDPB), като е взел предвид следното:
Верификация на акаунт: Преследваният легитимен интерес е осигуряване на автентичността на регистрациите и защита на участниците от неоторизирано използване на техния имейл адрес. Обработването е ограничено до минимално необходимото (еднократно изпращане на потвърдителен имейл). Разумните очаквания на участниците включват получаване на верификационен имейл при регистрация. Въздействието върху правата на субектите е минимално.
Предотвратяване на измами: Преследваният легитимен интерес е осигуряване на честно провеждане на Играта и защита на правата на добросъвестните участници. IP адресът се обработва за засичане на множествени регистрации от едно и също устройство. Участниците в промоционални игри разумно очакват организаторът да предприеме мерки срещу злоупотреби. Въздействието е пропорционално на преследваната цел.
Техническа функционалност: Преследваният легитимен интерес е осигуряване на нормалното функциониране на Платформата. Без обработването на технически данни предоставянето на услугата е технически невъзможно. Субектите разумно очакват уебсайтовете да обработват минимални технически данни.
Имате право да възразите срещу обработването, основано на легитимен интерес, по всяко време. За повече информация — вж. раздел 8 по-долу.
6. Получатели и предаване на данни
6.1. Категории получатели
Вашите лични данни могат да бъдат предоставяни на или достъпни за следните категории получатели:
	Получател
	Цел
	Роля по GDPR
	Местоположение

	Оторизирани служители на Орбико
	Провеждане и администриране на Кампанията
	Вътрешен персонал на Администратора
	България / ЕС

	OMNIIT Kraljevo
	Хостинг и техническа поддръжка на Платформата
	Обработващ лични данни (чл. 28 GDPR)
	Република Сърбия (трета държава)


С обработващите лични данни са сключени договори за обработка на лични данни съгласно чл. 28 от GDPR, които съдържат подходящи гаранции за защита на личните Ви данни.
Данните Ви не се предоставят на трети лица за маркетингови цели и не се продават.
6.2. Предаване на данни извън ЕС/ЕИП (международен трансфер)
Техническият доставчик OMNIIT Kraljevo е установен в Република Сърбия, която към датата на настоящата Политика не е обект на решение за адекватност по чл. 45 от GDPR.
Предаването на лични данни към Сърбия се осъществява въз основа на:
1. Стандартни договорни клаузи (СДК) — Модул 2 (Администратор → Обработващ), приети с Решение за изпълнение (ЕС) 2021/914 на Комисията от 4 юни 2021 г., изменено с Решение за изпълнение (ЕС) 2022/254.
1. Оценка на въздействието на трансфера (Transfer Impact Assessment — TIA) — Администраторът е извършил оценка на законодателството на Република Сърбия относно достъпа на публични органи до лични данни, съгласно Препоръки 01/2020 на ЕКЗД.
Допълнителни технически и организационни мерки:
- криптиране на данните при пренос (TLS 1.2+) и в покой;
- ограничен достъп до данните само за оторизиран персонал (need-to-know basis);
- логване и мониторинг на достъпа до лични данни;
7. Срок на съхранение
Прилагаме принципа за ограничение на съхранението (чл. 5, пар. 1, б. „д“ от GDPR) — личните Ви данни се съхраняват само за срока, необходим за постигане на целите, за които са събрани.
	Категория данни
	Срок на съхранение
	Обосновка

	Регистрационни данни (имейл)
	Периода на Кампанията и до 11 месеца от началото й
	Необходим за администриране на Играта. Удълженият срок позволява обработка на жалби и претенции.

	Данни за играта
	Периода на Кампанията и до 11 месеца от началото й
	Необходим за верификация на резултати и разрешаване на спорове.

	Технически данни (IP адрес)
	Периода на Кампанията и до 11 месеца от началото й
	Предотвратяване на измами и техническа диагностика. След изтичане — анонимизиране или изтриване.

	Сесийни бисквитки
	До затваряне на браузъра
	Автоматично изтриване при приключване на сесията.


След изтичане на посочените срокове, личните данни се изтриват безвъзвратно или се анонимизират по необратим начин.
Изключение: Ако е необходимо по-дълго съхранение за установяване, упражняване или защита на правни претенции (чл. 17, пар. 3, б. „д“ от GDPR), данните се съхраняват до изтичане на съответния давностен срок по българското законодателство (общият давностен срок е 5 години съгласно чл. 110 от ЗЗД).
8. Вашите права като субект на данни
Съгласно Глава III от GDPR (чл. 15–22) и ЗЗЛД, Вие разполагате със следните права:
	Право
	Описание
	Ограничения

	Право на достъп (чл. 15)
	Да получите потвърждение дали обработваме Ваши лични данни, достъп до тях и информация за обработването (цели, категории данни, получатели, срок).
	Може да се откаже при прекомерни или явно неоснователни искания.

	Право на коригиране (чл. 16)
	Да поискате коригиране на неточни лични данни или допълване на непълни данни.
	—

	Право на изтриване (чл. 17)
	Да поискате изтриване на личните Ви данни („право да бъдеш забравен“), когато данните вече не са необходими, оттеглите съгласието си, или обработването е незаконосъобразно.
	Не се прилага при необходимост за правни претенции или законово задължение.

	Право на ограничаване (чл. 18)
	Да поискате ограничаване на обработването, когато оспорвате точността на данните, обработването е незаконосъобразно, или сте подали възражение.
	Данните се съхраняват, но не се обработват активно.

	Право на преносимост (чл. 20)
	Да получите данните си в структуриран, общоизползван и машинно четим формат (напр. JSON, CSV) и да ги прехвърлите на друг администратор.
	Приложимо само при обработване на основание съгласие или изпълнение на договор, извършвано по автоматизиран начин.

	Право на възражение (чл. 21)
	Да възразите срещу обработването, основано на легитимен интерес. При възражение обработването се прекратява, освен ако Администраторът докаже убедителни законни основания.
	—

	Право на възражение
	Да възразите по всяко време срещу обработване на личните Ви данни, основано на легитимен интерес, по причини, свързани с конкретната Ви ситуация.
	Оттеглянето води до прекратяване на участието Ви в Кампанията.

	Право на жалба до надзорен орган
	Да подадете жалба до Комисията за защита на личните данни (КЗЛД), без това да засяга правото Ви на съдебна защита.
	—


8.1. Как да упражните правата си
За упражняване на което и да е от горепосочените права, моля, изпратете писмено искане на:
1. Имейл: privacy.orbicobg@orbico.com
1. Пощенски адрес: гр. София 1839, район Кремиковци, ул. „Челопешко шосе“ № 24
Искането следва да съдържа достатъчна информация за идентификация на субекта на данни (напр. имейл адрес, използван за регистрация). Администраторът може да поиска допълнителна информация за потвърждаване на самоличността Ви.
Срок за отговор: Ще отговорим без ненужно забавяне, но не по-късно от 30 дни от получаването на искането. При необходимост, този срок може да бъде удължен с до 60 допълнителни дни, за което ще бъдете уведомени в рамките на първоначалния 30-дневен срок (чл. 12, пар. 3 от GDPR).
9. Доброволност на предоставянето на данни
Предоставянето на Вашите лични данни е изцяло доброволно. То не представлява законово или договорно изискване. Участието в Кампанията обаче е невъзможно без предоставяне на имейл адрес за регистрация, поради което:
1. непредоставянето на имейл адрес ще доведе до невъзможност за регистрация, участие в Играта и класиране на резултатите;
1. искането за заличаване на данните Ви или прекратяването на участието Ви в Кампанията ще доведе до невъзможност за по-нататъшно участие в Играта и класиране на резултатите.
10. Автоматизирано вземане на решения и профилиране
Не извършваме автоматизирано вземане на решения, включително профилиране, по смисъла на чл. 22 от GDPR, което да поражда правни последици за Вас или да Ви засяга по подобен значителен начин.
Класирането в Играта се формира автоматично въз основа на постигнатите от участниците резултати, но не представлява „профилиране“ по смисъла на GDPR, тъй като не включва оценка на лични характеристики и не поражда правни последици извън контекста на Кампанията.
11. Бисквитки (Cookies)
Платформата използва бисквитки (cookies) — малки текстови файлове, които се записват на Вашето устройство при посещение на уебсайта.
11.1. Използвани бисквитки
	Наименование
	Цел
	Описание
	Срок
	Вид

	[session_id]
	Поддържане на потребителската сесия
	Идентифицира сесията на потребителя. Не съдържа лични данни.
	Сесийна
	Строго необходима


Строго необходимите бисквитки не изискват Вашето съгласие съгласно чл. 5, пар. 3 от Директива 2002/58/ЕО (ePrivacy Directive), транспонирана в чл. 4а от Закона за електронните съобщения, тъй като са технически необходими за предоставяне на услугата, изрично поискана от потребителя.
11.2. Управление на бисквитките
Можете да управлявате и изтривате бисквитките чрез настройките на Вашия браузър. Блокирането на строго необходимите бисквитки може да доведе до невъзможност за използване на Платформата.
12. Сигурност на данните
Администраторът прилага подходящи технически и организационни мерки за защита на личните Ви данни в съответствие с чл. 32 от GDPR и принципа за защита на данните на етапа на проектирането и по подразбиране (чл. 25 от GDPR).
12.1. Технически мерки
1. Криптиране на комуникацията (HTTPS/TLS 1.2+) за всички данни между браузъра и Платформата;
1. Криптиране на данните в покой (encryption at rest) на сървърите на доставчика;
1. Контрол на достъпа — само оторизирани лица на принципа need-to-know;
1. Логване и мониторинг на операциите с лични данни;
1. Редовно архивиране (backup) на данните;
1. Защита от DDoS атаки и други мрежови заплахи.
12.2. Организационни мерки
1. Ограничен кръг от служители с достъп до данни, обвързани с клаузи за поверителност;
1. Периодични обучения по защита на личните данни;
1. Процедура за реагиране при нарушения на сигурността (data breach response plan) съгласно чл. 33–34 от GDPR;
1. Договори за обработка на лични данни (чл. 28 GDPR) с всички обработващи.
13. Промени в Политиката за поверителност
Администраторът си запазва правото да актуализира настоящата Политика. При съществени промени, засягащи начина на обработване или правата Ви, ще Ви уведомим чрез:
1. съобщение на Платформата при следващото Ви посещение;
1. изпращане на уведомление на имейл адреса, предоставен при регистрация (при съществени промени).
Датата на последната актуализация е посочена в началото на документа.
Промени, които изискват ново съгласие (напр. нова цел на обработване, нови получатели), ще влязат в сила само след получаване на Вашето изрично съгласие.
14. Приложимо право и компетентен орган
Настоящата Политика за поверителност се урежда от Регламент (ЕС) 2016/679 (GDPR), Закона за защита на личните данни (ЗЗЛД) и останалото приложимо законодателство на Република България и Европейския съюз.
Компетентен надзорен орган за защита на личните данни в Република България е:
Комисия за защита на личните данни (КЗЛД)
Адрес: гр. София 1592, бул. „Проф. Цветан Лазаров“ № 2
Уебсайт: www.cpdp.bg
Телефон: 02/91-53-518
Електронна поща: kzld@cpdp.bg

